**Pápakörnyéki Önkormányzatok**

**Feladatellátó Társulás**

**Elnökétől**

**8542. Vaszar Fő u. 29**

**Előterjesztés**

**a Pápakörnyéki Önkormányzatok Feladatellátó Társulás**

**2014. november 20-i**

**ülésére**

**I. Napirend: Pápakörnyéki Önkormányzatok Feladatellátó Társulása szervezeti átalakítása**

**I. 1. Napirend: Társulási Megállapodás módosítása**

**Tisztelt Társulási Tanács!**

A Társulási Tanács 2014. november 6-án megtartott alakuló ülésén döntött a Társulás tisztségviselőiről.

A Társulási Tanács döntése alapján a Társulás székhely önkormányzata Vaszar Község Önkormányzata lett.

A 2014. október 12-i önkormányzati képviselők és polgármesterek választása eredményeként több tag önkormányzat polgármestere személyében változás történt.

A Társulási Megállapodás e módosításokat vezeti át az alábbiak szerint:

**Módosítás 1. pontja:**

A Társulás Megállapodás módosító javaslata a Társulás székhelyének átvezetését tartalmazza.

**Módosítás 2. pontja:**

A Társulási Megállapodás módosító javaslata a Társulás gesztor önkormányzatának átvezetését tartalmazza.

**Módosítás 3. pontja:**

A Társulási Megállapodás módosítása alapján a személyes gondoskodást nyújtó ellátások kapcsán az intézményi térítési díjat Vaszar Község Önkormányzatának Képviselő-testülete állapítja meg rendeletében.

**Módosítás 4. pontja:**

A módosítás a Társulás tagjait és a képviseletében eljáró polgármesterek nevét tartalmazza.

Az előterjesztés 1. melléklete tartalmazza a Társulási Megállapodás módosítását a 2. melléklet pedig a módosításnak megfelelő egységes szerkezetbe foglalt Társulási Megállapodást.

**Tisztelt Társulási Tanács!**

**A Társulási Megállapodás módosítása kapcsán már most szeretném jelezni, hogy annak törzskönyvi átvezetése csak valamennyi tag önkormányzat polgármesterének és képviselő-testületének együttműködésével valósulhat meg.**

**Annak érdekében, hogy a törzskönyvi átvezetésre a Társulási Megállapodást be tudjuk nyújtani a Magyar Államkincstárhoz szükséges, hogy a Képviselő-testületek legkésőbb 2014. december 12-ig azt jóváhagyják.**

**Csak ezt követen kerülhet sor a Társulási Megállapodás aláírására és törzskönyvi átvezetésére.**

**I.2. Napirend: Társulás Szervezeti és Működési Szabályzatának módosítása**

A Szervezeti és Működési Szabályzat módosítása egyrészt tartalmazza:

a) a Társulás székhelyének módosítását,

b) a Feladatellátó Intézmény pontosított telephelyét,

c) a tagok jegyzékének módosítását,

d) valamint a Társulási Tanács alakuló ülésén meghozott, a választott tisztségviselők személyére vonatkozó döntés átvezetését.

**I. 3. Napirend: Pápakörnyéki Önkormányzatok Feladatellátó Intézmény Alapító Okiratának módosítása**

Az alapító okirat módosítása a Társulás székhelyének átvezetését tartalmazza.

Tisztelt Társulási Tanács!

Kérem a Tisztelt Társulási Tanácsot, hogy az előterjesztést, az ahhoz kacsolódó módosító javaslatokat megtárgyalni, s elfogadni szíveskedjék.

Vaszar, 2014. november 13.

**Varga Péter**

**elnök**